CELEX: 32020D0664
Language: sk
Date: 2020-05-18 00:00:00
Title: Rozhodnutie Rady (SZBP) 2020/664 z 18. mája 2020, ktorým sa mení rozhodnutie (SZBP) 2019/2110 o poradnej misii Európskej únie v rámci SBOP v Stredoafrickej republike (EUAM RCA)

19.5.2020   
               
               
                  SK
               
               
                  Úradný vestník Európskej únie
               
               
                  L 157/3
               
            
         ROZHODNUTIE RADY (SZBP) 2020/664
         z 18. mája 2020,
         ktorým sa mení rozhodnutie (SZBP) 2019/2110 o poradnej misii Európskej únie v rámci SBOP v Stredoafrickej republike (EUAM RCA)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 9. decembra 2019 rozhodnutím (SZBP) 2019/2110 (1) zriadila poradnú misiu Európskej únie v rámci SBOP v Stredoafrickej republike (EUAM RCA) s mandátom na obdobie dvoch rokov od začatia misie EUAM RCA.
                  
               
                     (2)
                  
                  
                     Finančná referenčná suma bola stanovená na obdobie šiestich mesiacov od prijatia rozhodnutia (SZBP) 2019/2110, t. j. do 8. júna 2020, počas ktorého sa mali vykonať potrebné prípravy na účely dosiahnutia plnej operačnej spôsobilosti misie EUAM RCA s tým, že po začatí misie EUAM RCA sa stanoví finančná referenčná suma na zvyšok mandátu misie.
                  
               
                     (3)
                  
                  
                     V dôsledku súčasných okolností týkajúcich sa pandémie COVID-19 si začatie misie EUAM RCA vyžaduje ďalšie prípravy.
                  
               
                     (4)
                  
                  
                     Politický a bezpečnostný výbor sa 16. apríla 2020 dohodol, že obdobie platnosti pôvodnej finančnej referenčnej sumy by sa malo predĺžiť o dva mesiace, t. j. do 8. augusta 2020.
                  
               
                     (5)
                  
                  
                     Rozhodnutie (SZBP) 2019/2110 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 13 rozhodnutia (SZBP) 2019/2110 sa odsek 1 nahrádza takto:
            
                        „1.
                     
                     
                        Finančná referenčná suma určená na pokrytie výdavkov spojených s misiou EUAM RCA v období do 8. augusta 2020 je 7 100 000 EUR. O výške finančnej referenčnej sumy na akékoľvek nasledujúce obdobie rozhodne Rada.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. mája 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady (SZBP) 2019/2110 z 9. decembra 2019 o poradnej misii Európskej únie v rámci SBOP v Stredoafrickej republike (EUAM RCA) (Ú. v. EÚ L 318, 10.12.2019, s. 141).